**Farmecul Codrului**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Farmecul Codrului

Când se ivesc stelele seara

Pe-albastrul cer de cristal,

În drum galbenă ca ceara

Luna, astrul nopţii sideral,

Trece-n marşu-i triumfal -

Mai sublimă făcând zarea.

Calea-i peste munţi şi ape,

Peste păduri cu izvoare

Unde vin ca să se-adape

În ce-a codrului răcoare

Cerbi, după zăduful mare,

În pajişti verzi să încape.

Viaţa-n ritmu-i se trezeşte

Când încet soarele-apune,

Codru-ntreg se-nveseleşte

Şi frunzele-ncep să-i sune

Fauna-n rând să-şi adune,

Şi-oştirea-i în şir porneşte.

Când molcom, vântul adie

Cu-a sa briză ca-n descânt,

Freamătul de codru-mbie

Cu chemarea-n dulce cânt

Să-i cunoşti farmecul sfânt,

Să-i sorbi scumpa - feerie.

Flavius Laurian Duverna

27 iulie 2011